open-index/open-wikipedia-markdown huggingface dataset:
Πανελλήνιο Πρωτάθλημα Ενόργανης Γυμναστικής 2007

Το **Πανελλήνιο Πρωτάθλημα Ενόργανης Γυμναστικής 2007** ήταν η 37η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 3 έως και την Κυριακή 4 Μαρτίου του 2007.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Α.Γ.Ε.Μ.Σ. Σπάρτακος.
## Κάτοχοι μεταλλίων
2005 | 2006 | 2007 | 2008 | 2009

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Στην Μίκρα οι κορυφαίοι και οι κορυφαίες για το Πανελλήνιο πρωτάθλημα ενόργανης» στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2007
Κατηγορία:Διοργανώσεις ενόργανης γυμναστικής στη Θεσσαλονίκη
Διοργανώσεις Ε.Π.Σ. Ρεθύμνου 2018–19

Για την **περίοδο 2018–19**, η Ένωση Ποδοσφαιρικών Σωματείων Ρεθύμνου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ρεθύμνου.

Η πρωταθλήτρια ομάδα της ΕΠΣ Ρεθύμνου προβιβάζεται στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Ρεθύμνου, αποκτά το δικαίωμα συμμετοχής στο Κύπελλο Ελλάδας

## Πρωτάθλημα

Κατά την αγωνιστική περίοδο 2018-19, το πρωτάθλημα ποδοσφαίρου ανδρών της ΕΠΣ Ρεθύμνου είχε την ακόλουθη δομή:

* Α' κατηγορία με 15 ομάδες (ένας όμιλος)
* Β' κατηγορία με 13 ομάδες (ένας όμιλος).

### Α΄ Κατηγορία
Το πρωτάθλημα ξεκίνησε με τη συμμετοχή 16 ομάδων. Την πρώτη θέση κατέκτησε η Α.Ε. Μυλοποτάμου, που επέλεξε όμως, να μην αγωνιστεί στη Γ΄ Εθνική. Ο δεύτερος Ρεθυμνιακός δέχτηκε να αντικαταστήσει την πρωταθλήτρια Ρεθύμνου. 
 
#### Βαθμολογία
Η βαθμολογία της Α΄ Κατηγορίας ήταν ως εξής:

### Β΄ Κατηγορία
Στο πρωτάθλημα συμμετείχαν 13 ομάδες. Οι δυο πρώτοι που σύμφωνα με την προκήρυξη προβιβάζονταν στην Α΄ κατηγορία, επέλεξαν να αγωνιστούν εκ νέου στην Β και αναπληρώθηκαν από τοις ομάδες που τερμάτισαν στη 3η και 4η θέση και αποδέχτηκαν τη σχετική πρόσκληση της ΕΠΣΡ.

Πρωτοεμφανίστηκαν στο τοπικό πρωτάθλημα οι νεοσύστατοι σύλλογοι ΑΟ Αγίας Γαλήνης και Αρκάδι Αγγελιανών.
#### Βαθμολογία
Η Βαθμολογία της Β΄ κατηγορίας ήταν ως εξής:

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ρεθύμνου.

Κυπελλούχος για την περίοδο 2018-19 αναδείχθηκε η ομάδα του ΑΟ Επισκοπής που επικράτησε στον τελικό της ΑΕ Μυλοποτάου με 2-1

## Παραπομπές


## Εξωτερικοί σύνδεσμοι
* 

Κατηγορία:Ε.Π.Σ. Ρεθύμνου
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Δομινικανό Κολλέγιο Κάμπρα

Το **Δομινικανό Κολλέγιο Κάμπρα** (αγγλικά: Cabra Dominican College) είναι ιδιωτικό καθολικό Γυμνάσιο και Λύκειο στην Αδελαΐδα της νοτιοανατολικής Αυστραλίας. Τα χρώματα του κολλεγίου είναι το σκούρο, το χρυσό, το μαύρο και το άσπρο. Σήμερα έχει πάνω από 1.000 μαθητές από τον Πρώτη Γυμνασίου έως Τρίτη Λυκείου.

Κατηγορία:Σχολεία
Ρετζέπ Μεϊντάνι

Ο **Ρετζέπ Κεμάλ Μεϊντάνι** (, γενν. 17 Αυγούστου 1944, Τίρανα) είναι Αλβανός πρώην πολιτικός. Διετέλεσε Πρόεδρος της Δημοκρατίας της Αλβανίας από το 1997 έως το 2002. 

Ο Μεϊντάνι είναι φυσικός. Αποφοίτησε από το Πανεπιστήμιο των Τιράνων το 1966 και αργότερα ολοκλήρωσε μεταπτυχιακές σπουδές στο Πανεπιστήμιο της Καέν της Γαλλίας (1974). Μέχρι το 1996 διετέλεσε καθηγητής στο Πανεπιστήμιο των Τιράνων, αλλά και κοσμήτορας της σχολής φυσικών επιστημών. 

Στις πρώτες πολυκομματικές εκλογές στην Αλβανία το 1991, ήταν πρόεδρος της Κεντρικής Εκλογικής Επιτροπής και στη συνέχεια συνεργάτης στην κυβέρνηση του Ραμίζ Αλία. Από το 1992 ασχολήθηκε ιδιαίτερα με τα ανθρώπινα δικαιώματα. Το 1996 εντάχθηκε στο Σοσιαλιστικό Κόμμα της Αλβανίας (PS). 

Μετά τις αναταραχές του Ιουνίου του 1997, ο Μεϊντάνι εξελέγη στο αλβανικό κοινοβούλιο στις πρόωρες εκλογές που ακολούθησαν. Το κοινοβούλιο αυτό τον εξέλεξε πρόεδρο της χώρας στις 24 Ιουλίου 1997. Η προεδρία του χαρακτηρίστηκε από τη σύνταξη του νέου αλβανικού Συντάγματος, το οποίο εγκρίθηκε τον Νοέμβριο του 1998 από τον αλβανικό λαό. 

Το 2002, δεν επανεξελέγη, καθώς οι αρχηγοί του Σοσιαλιστικού και του Δημοκρατικού Κόμματος (PD) συμφώνησαν με τον Αλφρέντ Μοϊσίου για τον ορισμό του νέου προέδρου. Το φθινόπωρο του 2003, ο Μεϊντάνι έθεσε υποψηφιότητα για την προεδρία του Σοσιαλιστικού Κόμματος, αλλά έχασε από τον πρωθυπουργό της Αλβανίας Φάτος Νάνο.

## Παραπομπές


Κατηγορία:Πρόεδροι της Αλβανίας
Κατάλογος τραγουδιών στην κορυφή του Billboard Hot 100 (2018)

Το ''Billboard'' Hot 100 είναι ένας κατάλογος που κατατάσσει τα καλύτερα τραγούδια στις Ηνωμένες Πολιτείες . Τα στοιχεία του, που δημοσιεύονται από ''το'' περιοδικό *[[Billboard]]* και συντάσσονται από τη Nielsen SoundScan, βασίζονται συλλογικά στις εβδομαδιαίες φυσικές και ψηφιακές πωλήσεις κάθε τραγουδιού, καθώς και στην ποσότητα του airplay που λαμβάνεται στους αμερικανικούς ραδιοφωνικούς σταθμούς και στην ροή σε online ψηφιακά μουσικά καταστήματα . 

Κατά τη διάρκεια του 2018, έντεκα singles έφτασαν στο νούμερο ένα στο Hot 100. Ένα δωδέκατο single, το " Perfect " του Εντ Σίραν, σόλο ή ντουέτο με την Beyoncé, ξεκίνησε την πρώτη του εμφάνιση τον Δεκέμβριο του 2017. Από εκείνα τα έντεκα singles που ήταν στην κορυφή, τα τέσσερα ήταν συνεργασίες. Το τραγούδι "God's Plan" του Drake ήταν εκείνο που βρισκόταν τις περισσότερες εβδομάδες στην κορυφή του καταλόγου, επί έντεκα εβδομάδες. . Ο Drake πέτυχε το ρεκόρ για τις περισσότερες εβδομάδες στην κορυφή σε έναν χρόνο για έναν μόνο καλλιτέχνη, με 29 εβδομάδες στο νούμερο ένα. Ο XXXTentacion έγινε ο πρώτος καλλιτέχνης στην κορυφή του καταλόγου μετά θάνατον από τον Static Major που έλαβε μέρος στο τραγούδι Lollipop του Lil Wayne το 2008 και ο πρώτος καλλιτέχνης που ηγήθηκε του καταλόγου με ένα τραγούδι που βρέθηκε στην κορυφή μετά τον θάνατο του εκτελεστή του από το "Hypnotize" του Notorious BIG το 1997. 

## Ιστορικό τραγουδιών στην κορυφή ανά εβδομάδα
[μικρογραφία|218x218εσ| Τοι " [Havana (τραγούδι)|Αβάνα " έγινε το πρώτο τραγούδι της Camila Cabello στην κορυφή του Hot 100 *(εικόνα)* . Την ίδια εβδομάδα, το άλμπουμ της *Camila* ήταν πρώτο στο *Billboard 200* . ]]
[μικρογραφία|212x212εσ| " Αυτή είναι η Αμερική " έγινε το πρώτο τραγούδι του [Ντόναλντ Γκλόβερ|Childish Gambino στην κορυφή του Hot 100 *(απεικονίζεται)* και το 31ο τραγούδι για να κάνει το ντεμπούτο στο νούμερο ένα στο διάγραμμα. ]]

[μικρογραφία|150x150εσ|Ο [XXXTentacion *(στην εικόνα)* έγινε ο πρώτος καλλιτέχνης με τραγούδι στην κορυφή του καταλόγου μετά τον θάνατό του, από τον Notorious B.I.G. το 1997, με το "Sad!".]]

## Παραπομπές


2018
Αριάρν Τίτμους

Η **Αριάρν Τίτμους** (* Ariarne Titmus*, γενν. 7 Σεπτεμβρίου 2000) είναι Αυστραλέζα αθλήτρια της κολύμβησης, η οποία ειδικεύεται στα αγωνίσματα με στυλ ελεύθερο. Το 2015, η Τίτμους και η οικογένειά της μετακόμισαν από την Τασμανία στην Κουίνσλαντ για καλύτερες συνθήκες προπόνησης.

## Καριέρα
Συμμετείχε στα 200 μέτρα ελεύθερο στο Παγκόσμιο Πρωτάθλημα Υγρού Στίβου 2017. Τον Δεκέμβριο του 2018 έσπασε το παγκόσμιο ρεκόρ στα 400 μέτρα ελεύθερο, σε πισίνα μικρής απόστασης, χρόνου 3:53.92.

Η Τίτμους συμμετείχε και στο Παγκόσμιο Πρωτάθλημα Υγρού Στίβου 2019. Στα 400 μέτρα ελεύθερο, έσπασε το ρεκόρ Ωκεανίας στον τελικό με χρόνο 3:58.76, τερματίζοντας πρώτη με διαφορά για πάνω από ένα δευτερόλεπτο από την δεύτερη, Κέιτι Λεντέκι.

## Παραπομπές

Κατηγορία:Αυστραλοί αθλητές της κολύμβησης
Κατηγορία:Κολυμβητές στους Θερινούς Ολυμπιακούς Αγώνες 2024
Στο Κόκκινο 105,5

Ο ραδιοφωνικός σταθμός **Στο Κόκκινο** είναι ο κομματικός ραδιοσταθμός του Συνασπισμού Ριζοσπαστικής Αριστεράς - Προοδευτικής Συμμαχίας. Εκπέμπει στην Αττική από το 2006. Μετά την απομάκρυνση του Αδάμ Γιαννίκου από τη θέση του διευθυντή, τον Οκτώβριο του 2024, καθήκοντα διευθυντή ασκεί προσωρινά ο Γιώργος Βούλγαρης.

## Ιστορία
220px|μικρογραφία|αριστερά|Λογότυπο του ραδιοφωνικού σταθμού, σε χρήση έως το 2019.
Ξεκίνησε να εκπέμπει στις 6 Φεβρουαρίου 2006 ως πειρατικός σταθμός, προσκείμενος στον Συνασπισμό της Αριστεράς, των Κινημάτων και της Οικολογίας. Κατά την πρώτη περίοδο της λειτουργίας του, υπήρξαν πολλές αντιδράσεις για τη λειτουργία του, με τον δημοσιογράφο Μάκη Τριανταφυλλόπουλο, να τοποθετεί κρυφές κάμερες στα στούντιο του σταθμού, προκειμένου να αποδείξει το παράνομο καθεστώς του σταθμού.

Το 2011, ο σταθμός έλαβε από το Εθνικό Συμβούλιο Ραδιοτηλεόρασης, Βεβαίωση Νόμιμης Λειτουργίας. Από το 2015, στα γραφεία του σταθμού ή και των συνεργαζόμενων σταθμών, πραγματοποιούνται καταλήψεις από διάφορες ομάδες ατόμων, με διάφορα αιτήματα.

Στις 23 Μαρτίου του 2015 και στις 17 Μαΐου του 2017, το κτήριο του σταθμού, καταλήφθηκε από αντιεξουσιαστές, με σκοπό την πραγματοποίηση των πολιτικών τους αιτημάτων. Την 1η Ιουνίου 2017, το κτήριο του σταθμού "Στο Κόκκινο 93,4" (νυν Μύθος στα FM) της Θεσσαλονίκης, καταλήφθηκε από οπαδούς του Γ.Σ. Ηρακλής Θεσσαλονίκης, διαμαρτυρόμενοι για την οικονομική κρίση του συλλόγου. Επίσης, το 2017 οι εργαζόμενοι του σταθμού διαμαρτυρήθηκαν, και με απεργιακές κινητοποιήσεις, για τη μη καταβολή των οικονομικών υποχρεώσεων του σταθμού απέναντι τους.

Το 2019, ο ραδιοφωνικός σταθμός ανανέωσε το λογότυπο του και εκσυγχρόνισε περισσότερο τις εγκαταστάσεις του, συμπληρώνοντας παράλληλα 13 χρόνια λειτουργίας.

Από τη Δευτέρα 23 Μαρτίου 2020, άλλαξε το πρόγραμμά του το οποίο αύξησε την ακροαματικότητα του σταθμού, κατατάσσοντάς τον στην 3η θέση ανάμεσα στους ενημερωτικούς σταθμούς της Αττικής.

## Παραπομπές


## Εξωτερικοί σύνδεσμοι
*Στο Κόκκινο - ιστοσελίδα του σταθμού στην Αυγή

Κατηγορία:Συνασπισμός Ριζοσπαστικής Αριστεράς
Κατηγορία:Ελληνικοί ραδιοφωνικοί σταθμοί
Ζοάο Νούνες (ποδοσφαιριστής, 1995)

Ο **Ζοάο Ανισέτο Γκραντέλα Νούνες** (*João Aniceto Grandela Nunes,* γενν. 19 Νοεμβρίου 1995) είναι Πορτογάλος επαγγελματίας ποδοσφαιριστής, ο οποίος αγωνίζεται ως κεντρικός ή δεξιός πλάγιος αμυντικός για την Ούιπεστ.

## Σταδιοδρομία σε συλλόγους

### Μπενφίκα
Γεννημένος στο Σετούμπαλ, ο Νούνες ολοκλήρωσε τη νεανική σταδιοδρομία του στη Μπενφίκα, μετά την ένταξή του στις ακαδημίες νέων του συλλόγου στην ηλικία των 9 ετών. Στις 6 Ιανουαρίου 2013, ενώ ήταν ακόμα έφηβος, έπαιξε τον πρώτο αγώνα του στη Σεγούντα Λίγα με τη Μπενφίκα Β, μπαίνοντας ως αλλαγή αργά στον αγώνα, στην ισοπαλία με 1-1 εναντίον της Σάντα Κλάρα. 

Στις 27 Μαρτίου 2014, ο Νούνες ανανέωσε το συμβόλαιο του μέχρι το 2019. Σημείωσε το πρώτο του γκολ στη δεύτερη κατηγορία στις 20 Σεπτεμβρίου 2015, στην εντός έδρας νίκη με 1-0 επί της Ζιλ Βισέντε. 

### Λέχια Γκντάνσκ
Στις 29 Αυγούστου 2016, υπέγραψε τριετές συμβόλαιο με τη Λέχια Γκντάνσκ της Εκστρακλάσα.  

### Παναθηναϊκός
Στις 23 Ιουλίου 2019, ο Παναθηναϊκός ανακοίνωσε την απόκτηση του Νούνες με τριετές συμβόλαιο. 

## Διεθνής σταδιοδρομία
Ο Νούνες έχει εκπροσωπήσει την Εθνική Πορτογαλίας Κ-19 στο Ευρωπαϊκό Πρωτάθλημα Κ-19 του 2014.  

Στο Παγκόσμιο Κύπελλο του 2015, εμφανίστηκε σε όλους τους αγώνες ως δεύτερος αρχηγός, καθώς η Εθνική Πορτογαλίας Κ-20 αποκλείστηκε στην προημιτελική φάση του Παγκοσμίου Κυπέλλου Κ-20 από τη φιναλίστ Βραζιλία. 

## Διακρίσεις
**Μπενφίκα Νέων** 

* ΟΥΕΦΑ Γιουθ Λιγκ: Φιναλίστ 2013-14 

**Λέχια Γκντανσκ** 

* Κύπελλο Πολωνίας: 2018-19 

## Παραπομπές

## Εξωτερικοί σύνδεσμοι
*   
* Προφίλ στο Transfermarkt.com 
* Στοιχεία στην Εθνική Ομάδα   
*     
* 

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Λέχια Γκντανσκ
Κατηγορία:Ποδοσφαιριστές Εκστρακλάσα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Πούσκας Ακαντέμια ΦΚ
Κατηγορία:Ξένοι ποδοσφαιριστές στην Ουγγαρία
Κατηγορία:Ποδοσφαιριστές Ούιπεστ ΦΚ
Κατηγορία:Ποδοσφαιριστές Α΄ Κατηγορίας Ουγγαρίας
Ρουσόλακκος

Ο **Ρουσόλακκος** είναι αρχαιολογικός τόπος της μινωικής εποχής σε μικρή απόσταση από το σημερινό οικισμό Παλαίκαστρο, κοντά στο βορειοανατολικό άκρο της Κρήτης. Ήταν ένας από τους μεγαλύτερους οικισμούς της Κρήτης κατά την υστερομινωική εποχή, συνήθως θεωρούμενος δεύτερος ή τρίτος σε μέγεθος, μετά την Κνωσό και τα Μάλια.

Ο χώρος ανασκάφηκε για πρώτη φορά την περίοδο 1902-6 από τον Ρόμπερτ Καρ Μποσάνκ και τον Ρίτσαρντ ΜακΓκίλιβρεϊ Ντόκινς της Βρετανικής Σχολής Αθηνών. Τμήμα των ανεσκαμμένων συνοικιών καταστράφηκε μετά τον Β΄ΠΠ. Το 1965-6 πραγματοποιήθηκαν ανασκαφές στο γειτονικό λόφο Καστρί από τον Λ. Χ. Σάκετ και Μ. Ρ. Πόφαμ το 1962-3. Οι ανασκαφές στο Ρουσόλακκο άρχισαν ξανά το 1986 υπό την εποπτεία της Βρετανικής Αρχαιολογικής Σχολής Αθηνών.

Ο οικισμός άκμασε κατά την υστερομινωική περίοδο (1550-1220 π.Χ.), οπότε και κάλυπτε πάνω από 50.000 τετραγωνικά μέτρα. Ο οικισμός δεν ήταν περιτειχισμένος. Ο κεντρικός δρόμος και οι κάθετοι σε αυτόν δρόμοι χώριζαν τον οικισμό σε εννέα συνοικίες,ενώ όλες συνδέονταν με το αποχετευτικό δίκτυο. Τα σπίτια επί του κεντρικού δρόμο είχαν περίτεχνες προσόψεις.

Η μεγαλύτερη συνοικία ήταν η Δ, με έκταση 1.800 τετραγωνικά μέτρα. Η συνοικία Β περιλαμβάνει πέντε κατοικίες. Ξεχωρίζει μια διώροφη κατοικία με είσοδο στον κεντρικό δρόμο, με υπαίθρια αυλή και φωταγωγό στο κεντρικό δωμάτιό του, το «μέγαρο». Διέθετε ακόμα μαγειρεία, δεξαμενή καθαρμού, πηγάδι, οικιακό ιερό, αποθήκη λαδιού, λουτρό και χώρο υποδοχής που μεταγενέστερα χωρίσθηκε και μετατράπηκε σε αποθήκες. Στην ίδια συνοικία έχει βρεθεί κτίριο το οποίο έχει αναγνωριστεί ως ελαιοτριβείο, με βάση την ύπαρξη διαχωριστήρα λαδιού και αποθηκευτικών πίθων. 

Η συνοικία Ε περιλάμβανε τουλάχιστον τέσσερις κατοικίες. Ένα από τα σπίτια συνέχισε να κατοικείται για αρκετούς αιώνες, λόγω της ύπαρξης ιχνών κατοίκησης κατά τους ιστορικούς χρόνους. Στην συνοικία βρέθηκε κτίριο το οποίο έχει αναγνωριστεί ως σταφυλοπιεστήριο. Στα βορειοδυτικά της συνοικίας Χ έχει βρεθεί ένα κτίριο το οποίο έχει αναγνωριστεί ως το ιερό του Δία Δικταίου. Από το ιερό σώζονται μόνο ο περίβολος και ο βωμός.

Ακριβώς νότια του Ρουσόλακκου, στο όρος Πετσοφάς, βρέθηκε ιερό κορυφής, το οποίο μπορεί συνδέεται με τον οικισμό. Ο κούρος του Παλαικάστρου βρέθηκε στο Ρουσόλακκο, ο οποίος έχει καταστραφεί εν μέρει από πυρά, πιθανόν εξαιτίας μιας αρχαίας εισβολής στο χώρο.

## Παραπομπές


κατηγορία:Μινωικοί αρχαιολογικοί τόποι
κατηγορία:Αρχαιολογικοί τόποι στην Κρήτη
κατηγορία:Δήμος Σητείας
Γκαγιάς Ζαχίντ

Ο **Γκαγιάς Ζαχίντ** (*Ghayas Zahid,* 8 Σεπτεμβρίου 1994) είναι Νορβηγός επαγγελματίας ποδοσφαιριστής, μέλος της εθνικής ομάδας της χώρας. 

## Σταδιοδρομία σε συλλόγους
Γεννηθηκε στη Νορβηγία και είναι πακιστανικής καταγωγής  Έπαιξε για την Κλέμετσρουντ πριν από την ένταξη του στη Βαλερένγκα ως νεαρός.

Έκανε το ντεμπούτο του για τη Βαλερένγκα στις 10 Αυγούστου 2012, σε μια νίκη με 3-1 επί της Οντς. 

Δόθηκε δανεικός στην Ούλενσακερ/Κίσα της 1η κατηγορίας για το δεύτερο μισό της σεζόν 2013. Έκανε 10 εμφανίσεις κατά τη διάρκεια του δανεισμού του. 

Στις 31 Αυγούστου 2017, ανακοινώθηκε ότι ο ΑΠΟΕΛ είχε εξασφαλίσει την υπογραφή του με τετραετές συμβόλαιο, μέχρι τα τέλη Μαΐου 2021. 

Στις 23 Ιουλίου 2019, ο Παναθηναϊκός ανακοίνωσε την άφιξη του Ζαχίντ με δανεισμό από τον ΑΠΟΕΛ, με δικαίωμα αγοράς του έναντι 1,6 εκατ. ευρώ το καλοκαίρι του 2020. 

## Διεθνής σταδιοδρομία
Στις 6 Ιουνίου 2018, έκανε την πρώτη του εμφάνιση για την Εθνική Νορβηγίας σε ένα φιλικό αγώνα εναντίον του Παναμά. Προηγουμένως, είχε κληθεί από την Εθνική Πακιστάν για να συμμετάσχει στις προπονήσεις της.

## Στατιστικά σταδιοδρομίας

## Παραπομπές


Κατηγορία:Νορβηγοί ποδοσφαιριστές
Κατηγορία:Νορβηγοί πακιστανικής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νορβηγίας Κ19
Κατηγορία:Ποδοσφαιριστές Εθνικής Νορβηγίας Κ21
Κατηγορία:Ποδοσφαιριστές Εθνικής Νορβηγίας
Κατηγορία:Ποδοσφαιριστές Βολερένγκα Φούτμπαλ
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Ούλενσακερ/Κίσα ΙΛ
Κατηγορία:Ποδοσφαιριστές 1ης Κατηγορίας Νορβηγίας
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Νορβηγοί ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Επίσκοπος Ευδοκιάδος Αμβρόσιος

Ο **Επίσκοπος Ευδοκιάδος Αμβρόσιος** (κατά κόσμον *Κωνσταντίνος Χοροζίδης*, Θεσσαλονίκη, 7 Οκτωβρίου 1982) είναι ιεράρχης του Οικουμενικού Πατριαρχείου, που υπηρετεί ως βοηθός επίσκοπος και Πρωτοσυγκελλεύων της Ιεράς Μητρόπολεως Πισιδίας.

## Βιογραφικά στοιχεία
Ο κατά κόσμον Κωνσταντίνος Χοροζίδης γεννήθηκε στη Θεσσαλονίκη το 1982, όπου και ολοκλήρωσε την εγκύκλια εκπαίδευση. 

Σπούδασε θεολογία στη Θεολογική Σχολή του Αριστοτέλειου Πανεπιστημίου Θεσσαλονίκης και συνέχισε τις σπουδές του στην Ελληνορθόδοξη Θεολογική Σχολή του Τιμίου Σταυρού και μετέπειτα στη Θεολογική Ακαδημία της Αγίας Πετρούπολης.

Εκάρη μοναχός στην Ιερά Μονή Αγίας Παρασκευής Δομαβιστίου που βρίσκεται στους πρόποδες του Ασκίου Όρου, το 2008. Χειροτονήθηκε διάκονος το ίδιο έτος και πρεσβύτερος το 2010 από τον Μητροπολίτη Σισανίου και Σιατίστης Παύλο και υπηρέτησε ως κληρικός της Ιεράς Μητρόπολης Σισανίου και Σιατίστης. Ως διάκονος, υπηρέτησε στον Ιερό Μητροπολιτικό Ναό Αγίου Δημητρίου Σιατίστης έχοντας υπό την μέριμνά του το κατηχητικό έργο της ενορίας. Για τις ανάγκες εξυπηρέτησης σλαβόφωνου ποιμνίου, αποσπάσθηκε στην Πατριαρχική Αυλή του Οικουμενικού Πατριαρχείου, όπου και έλαβε το οφφίκιο του Μέγα Συγγέλλου του Οικουμενικού Πατριαρχείου.

Στις 10 Ιουλίου 2019, η Αγία και Ιερά Σύνοδος του Οικουμενικού Πατριαρχείου, τον εξέλεξε τιτουλάριο Επίσκοπο Ευδοκιάδος, βοηθό της Ιεράς Μητρόπολεως Πισιδίας Χειροτονήθηκε στον επισκοπικό βαθμό στις 21 Ιουλίου του ιδίου έτους, στον Ιερό Ναό Αγίου Αλυπίου Ατταλείας, από τον Οικουμενικό Πατριάρχη Βαρθολομαίο, συμπαραστατούμενο από αρχιερείς του Οικουμενικού Πατριαρχείου. Η διακονία του ως βοηθός επίσκοπος επικεντρώνεται στην πνευματική μέριμνα για το σλαβόφωνο ποίμνιο που κατοικεί στην περιοχή της Αττάλειας.

## Παραπομπές


Κατηγορία:Έλληνες ιεράρχες
Ευδοκιάδος Αμβρόσιος
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Γιάννης Χατζηγεωργίου

Ο **Γιάννης Χατζηγεωργίου** (Νέα Φιλαδέλφεια Αττικής, 21 Δεκεμβρίου 1990) είναι Έλληνας ηθοποιός, τραγουδιστής και συγγραφέας.

## Πρώτα χρόνια
Γεννήθηκε το 1990 στη Νέα Φιλαδέλφεια και η καταγωγή των παππούδων του είναι από τη Μικρά Ασία.

## Καριέρα

### Υποκριτική

#### Τηλεόραση
Έκανε το ντεμπούτο του, το 2012, μέσα από την σειρά «Iki yaka bir ismail», η οποία προβλήθηκε από το τουρκικό κανάλι ATV. Έπειτα, ακολούθησε η σειρά του ΑΝΤ1, «Ταμάμ», στην οποία είχε πρωταγωνιστικό ρόλο. Η σειρά έκανε πρεμιέρα στις 12 Οκτωβρίου 2014 και λόγω της μεγάλης απήχησης που γνώρισε, ολοκληρώθηκε σε τρεις σεζόν, στις 12 Μαΐου 2017. Την ίδια χρονιά (2017), συμμετείχε στην ελληνική εκδοχή του ψυχαγωγικού show «Your Face Sounds Familiar», κατακτώντας τελικά την πρώτη θέση. Τη σεζόν 2017-2018 είχε πρωταγωνιστικό ρόλο στη σειρά του ΑΝΤ1, «Παρθένα Ζωή».

Τη σεζόν 2018-2019 πρωταγωνίστησε στη σειρά του ΣΚΑΪ, «Όσο Έχω Εσένα» ενώ τη σεζόν 2019-2020 στη σειρά του ALPHA, «Σπίτι Είναι».

#### Θέατρο
Θεατρικά έκανε το ντεμπούτο του, την σεζόν 2014-2015, με το μιούζικαλ «Barbarella: The 80s Musical», το οποίο παίχτηκε στο Θέατρο Πειραιώς 131 και στο οποίο συνεργάστηκε μεταξύ άλλων με τους Ελένη Φουρέιρα, Ήβη Αδάμου, Καίτη Γαρμπή και Σταμάτη Γαρδέλη. Ακολούθησε το μιούζικαλ «Οικογένεια Άνταμς» τη σεζόν 2016-2017 στο Θέατρο Βέμπο και η παράσταση «Μια τρελή τρελή αλφαβήτα» το 2017 στο Θέατρο Coronet.

### Μουσική

#### MindTrap / RadioAct
Το 2014, δημιούργησε το συγκρότημα MindTrap μαζί με τους Πάρη Σκαρτσολιά, Δάνη Ντάρλα, Γιώργο Καϊκού, Θωμά Αλεξίου και Σταύρο Σπυρόπουλο, κάνοντας αρκετές live εμφανίσεις σε μαγαζιά. Το 2015, το συγκρότημα μετονομάστηκε σε RadioAct, υπέγραψαν συμβόλαιο με τη δισκογραφική εταιρεία Panik Records ενώ υπήρξε και αλλαγή στα μέλη, αφού αποχώρησε ο Θωμάς Αλεξίου και προστέθηκε ο Κώστας Στεφανίδης. To 2016, έπειτα από αλλαγές στα μέλη, οι RadioAct (Γιάννης Χατζηγεωργίου, Γιώργος Καϊκού, Κώστας Στεφανίδης, Νίκος Αθανασιάδης & Duke) κυκλοφόρησαν το πρώτο τους τραγούδι, με τίτλο «Me N Myself» μαζί με βίντεο-κλιπ, ενώ την ίδια χρονιά συνεργάστηκαν και με τους DiGi και Demy στο τραγούδι «Κάτι Πήγε Στραβά». Ακολούθησαν τα τραγούδια «G.A.D.» το 2017 και «Αν Ήσουν Εδώ» το 2018, ενώ το καλοκαίρι του 2018, το συγκρότημα διαλύθηκε.

#### Σόλο πορεία
Τον Νοέμβριο του 2018, κυκλοφόρησε το πρώτο του τραγούδι ως σόλο καλλιτέχνης, με τίτλο «Κάθε Φορά» από την Panik Records. Τον Ιούνιο του 2019, συμμετείχε στα Mad Video Music Awards, ερμηνεύοντας με τον Θοδωρή Μαραντίνη το τραγούδι «Που Ήσουν Χτες». Τον Νοέμβριο του 2019, κυκλοφόρησε το δεύτερο του σόλο τραγούδι, με τίτλο «Αχ Μάγισσα Μου».

### Συγγραφή
To 2018, εκδόθηκε το πρώτο του βιβλίο, με τίτλο  «Ζιάκ: Η έκλειψη».

## Φιλμογραφία

### Τηλεόραση

### Κινηματογράφος

### Videoclips (ως ερμηνευτής)

### Videoclips (συμμετοχή)

## Θεατρογραφία

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες τραγουδιστές
Κατηγορία:Συμμετέχοντες στο Survivor Ελλάδας
Κατάλογος προέδρων της Βραζιλίας

Ο Πρόεδρος της Βραζιλίας είναι ο αρχηγός κράτους και κυβέρνησης στη χώρα του. 
Ακολουθεί κατάλογος προέδρων.

## Παλαιά Δημοκρατία (1889–1930)
Το 1889 καταργήθηκε η αυτοκρατορία και η Βραζιλία ανακηρύχθηκε σε Δημοκρατία σε ένα πραξικόπημα του οποίου ηγήθηκε ο στρατάρχης Ντεοντόρο ντε Φονσέκα. Η περίοδος από το 1889 ως το 1930 αποκαλείται ως αυτή της λεγόμενης «Παλαιάς Δημοκρατίας» (*«República Velha»*). 

;Κόμματα

## Η Εποχή Βάργκας (1930–1946)
Η Εποχή Βάργκας αποτελείται από δύο διαφορετικές δημοκρατίες, η πρώτη από το 1930 ως το 1937 (Δεύτερη Δημοκρατία) και η άλλη από το 1937 ως το 1946 (Τρίτη Δημοκρατία).

;Κόμμα
 

## Τέταρτη Δημοκρατία (1946–1964)
Το 1945 ο Βάργκας ανατράπηκε σε στρατιωτικό πραξικόπημα των άλλοτε υποστηρικτών του. Ακολούθησε μία ασταθής περίοδος. Ο Βάργκας εξελέγη ξανά πρόεδρος το 1950, όμως αυτοκτόνησε το 1954 και ακολούθησε η παραμονή στην εξουσία αρκετών προέδρων για βραχύβια θητεία. Η περίοδος αυτή έληξε με ένα ακόμα στρατιωτικό πραξικόπημα και την εγκαθίδρυση δικτατορίας το 1964.

;Κόμματα

## Στρατιωτική κυβέρνηση (1964–1985)

;Όλα τα κόμματα καταργήθηκαν με εξαίρεση το

## Η Νέα Δημοκρατία (1985–σήμερα)
Στις αρχές της δεκαετίας του '80 η στρατιωτική κυβέρνηση ξεκίνησε ένα άνοιγμα στους πολιτικούς, γνωστό ως *abertura*, με τελικό στόχο τη δημοκρατία. Ωστόσο, άμεσες εκλογές δεν διεξήχθησαν παρά μόνο το 1985.

;Κόμματα
       

## Εν ζωή πρώην πρόεδροι
Σήμερα ζουν οι εξής πρώην πρόεδροι. Ο πιο πρόσφατος θάνατος πρώην προέδρου είναι του Ιταμάρ Φράνκο (1992–95), ο οποίος πέθανε στις 2 Ιουλίου 2011.

Αρχείο:Sarney no Senado em Posse presidencial - 2019.jpg|Ζοζέ Σαρνέι,θητεία 1985–1990
Αρχείο:Fernando Collor no Senado em Posse presidencial - 2019.jpg|Φερνάντο Κολόρ ντε Μέλο,θητεία 1990–1992
Αρχείο:FHC 2017.jpg|Φερνάντο Ενρίκε Καρντόζο,θητεία 1995–2002
Αρχείο:Lula bancada PT Senado Câmara-2015 06 29 (cropped).jpg|Λουίς Ινάσιο Λούλα ντα Σίλβα,θητεία 2003–2010
Αρχείο:Dilma Rousseff 2017.jpg|Ντίλμα Ρούσεφ,θητεία 2011–2016
Αρχείο:Ibaneis Rocha Barros Jr se encontra com o vice-presidente Michel Temer (cropped2).jpg|Μικέλ Τεμέρ,θητεία 2016–2018
Αρχείο:Jair Bolsonaro em 24 de abril de 2019 (1) (cropped).jpg|Ζαΐρ Μπολσονάρουθητεία 2019–2022


## Σημειώσεις και παραπομπές
Ρυθμιστική Αρχή Ενέργειας

Ο όρος **Ρυθμιστική Αρχή Ενέργειας** μοπρεί να αναφέρεται 

* Στη Ρυθμιστική Αρχή Ενέργειας (Ελλάδα)
* Στη Ρυθμιστική Αρχή Ενέργειας (Κύπρος)
Σπήλιος Λιβανός

Ο **Σπήλιος (Σπυρίδωνας-Παναγιώτης) Λιβανός** (Αθήνα, 20 Σεπτεμβρίου 1967) είναι Έλληνας πολιτικός, βουλευτής Αιτωλοακαρνανίας της Νέας Δημοκρατίας και Αντιπρόεδρος της Κοινοβουλευτικής Συνέλευσης του ΝΑΤΟ (ΚΣ ΝΑΤΟ) και επικεφαλής της Ελληνικής Αντιπροσωπείας στην ΚΣ ΝΑΤΟ. Έχει διατελέσει, ακόμα, υπουργός Αγροτικής Ανάπτυξης και κοινοβουλευτικός εκπρόσωπος της Νεας Δημοκρατίας.

## Βιογραφία
Γεννήθηκε στην Αθήνα το 1967. Είναι υιός του Διονύση Λιβανού, ανηψιού του πρώην πρωθυπουργού Παναγιώτη Κανελλόπουλου, ο οποίος διατέλεσε βουλευτής της Νέας Δημοκρατίας, ευρωβουλευτής του ΠΑΣΟΚ και υπουργός Τουρισμού στην τελευταία κυβέρνηση του Ανδρέα Παπανδρέου.

Περάτωσε τις εγκύκλιες σπουδές του στο Κολλέγιο Αθηνών, όπου ήταν συμμαθητής με τον Κυριάκο Μητσοτάκη. Εν συνεχεία μετέβη στις ΗΠΑ, όπου σπούδασε οικονομικά και πολιτικές επιστήμες  στο πανεπιστήμιο Amherst της Μασαχουσέτης, ενώ απέκτησε και δύο μεταπτυχιακά στην Αγγλία, από το πανεπιστήμιο του Reading στις διεθνείς σχέσεις και από το πανεπιστήμιο του Bristol στην πολιτική ανάλυση.

Εκλέχθηκε βουλευτής Αιτωλοακαρνανίας με τη Νέα Δημοκρατία στις εκλογές του 2007 και του 2019. Από τον Ιούλιο του 2019 διατελεί κοινοβουλευτικός εκπρόσωπος του κόμματος. Διετέλεσε πρόεδρος της Εταιρείας Φίλων Παναγιώτη Κανελλόπουλου.

Στον ανασχηματισμό του Ιανουαρίου του 2021, ορίστηκε υπουργός Αγροτικής Ανάπτυξης. Στις 7 Φεβρουαρίου 2022, υπέβαλε την παραίτησή του θέση του υπουργού **[[Υπουργείο Αγροτικής Ανάπτυξης και Τροφίμων|Αγροτικής Ανάπτυξης και Τροφίμων]]** στον Πρωθηπουργό. Τον Μάρτιο του 2022 ανέλαβε επικεφαλής της ελληνικής αντιπροσωπίας στο ΝΑΤΟ. Τον Νοέμβριο του 2022 εξελέγη Αντιπρόεδρος της Διακοινοβουλευτικής Συνέλευσης του ΝΑΤΟ. 

Τον Ιούνιο του 2024 ανέλαβε τη θέση του Προέδρου του Διοικητικού Συμβουλίου της Helleniq Energy και των Ελληνικών Πετρελαίων. 

Είναι νυμφευμένος με την δικηγόρο Δόμνα Κυρζοπούλου και έχουν ένα γιο, τον Διονύση, και δύο κόρες, την Δανάη και την Αλίκη.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Αγροτικής Ανάπτυξης και Τροφίμων
Τροπόγια

Η **Τροπόγια** () είναι δήμος στον νομό Κούκεσι της βόρειας Αλβανίας, κοντά στα σύνορα με το Κοσσυφοπέδιο. Δημιουργήθηκε το 2015 με την μεταρρύθμιση της τοπικής αυτοδιοίκησης, μετά τη συγχώνευση των πρώην δήμων Μπαϊράμ Τσούρι, Μπουγιάν, Μπιτίτς, Φιέρζα, Λεκμπιμπάι, Λουγκάι, Μαργκεγκάι και Τροπόγια, οι οποίοι έγιναν δημοτικές ενότητες. Η έδρα του δήμου βρίσκεται στην πόλη Μπαϊράμ Τσούρι. Ένα χωριό του δήμου είναι επίσης γνωστό ως Τροπόγια. Σύμφωνα με την απογραφή του 2011 ο δήμος είχε πληθυσμό 20.517 κατοίκων σε έκταση 1.057,30 τ.χλμ.. Ο πληθυσμός του πρώην δήμου στην ίδια απογραφή ήταν 4.117 άτομα. Ο μη πλωτός ποταμός Βαλμπόνα διασχίζει το χωριό.

## Παραπομπές


 

Κατηγορία:Δήμοι της Αλβανίας
Κατηγορία:Γκεγκερία
Μητροπολίτης Μεγάρων και Σαλαμίνος Κωνσταντίνος

Ο **Μητροπολίτης Μεγάρων και Σαλαμίνος Κωνσταντίνος Γιακουμάκης** (Χανιά, 1960 - ) είναι Έλληνας επίσκοπος της Εκκλησίας της Ελλάδος.

## Βιογραφικά στοιχεία
Μετά τις εγκύκλιες σπουδές του, που ολοκλήρωσε στην Παλαιόχωρα Χανίων, εισήχθη στην Ανωτέρα Εκκλησιαστική Σχολή Αθηνών και στη συνέχεια στη Θεολογική Σχολή του Πανεπιστημίου Αθηνών.
Το 1995 εκάρη μοναχός στην Ιερά Μονή Ασωμάτων Πετράκη. Διάκονος χειροτονήθηκε το 1983 και πρεσβύτερος το 1986. Υπηρέτησε ως Εφημέριος και Ιεροκύρηκας στον ναό Αγίας Αικατερίνης Πετραλώνων μέχρι της εκλογής του σε Επίσκοπο.  
Από το 1995 έως της εκλογής του, υπηρέτησε τις υπηρεσίες της Ιεράς Συνόδου της Εκκλησίας της Ελλάδος, ως Γραμματέας παρά τω Αρχιγραμματεί, καθώς και στο Ιδιαίτερο Γραφείο του Αρχιεπισκόπου Ιερωνύμου καθώς και ως διευθυντής τομέων της Ιεράς Αρχιεπισκοπής Αθηνών. Στις 10 Οκτωβρίου 2014 εξελέγη από την Ιεραρχία της Εκκλησίας της Ελλάδος, Μητροπολίτης Μεγάρων και Σαλαμίνος. Η χειροτονία του τελέσθηκε στις 11 Οκτωβρίου 2014, στον Ιερό Ναό Αγιου Διονυσίου του Αρεοπαγίτου Αθηνών. Στις 31 Οκτωβρίου ενθρονίστηκε στον Ιερό Μητροπολιτικό Ναό Κοιμήσεως της Θεοτόκου Μεγάρων.

## Παραπομπές


Κωνσταντινος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Παλιά Χράνη Πιερίας

Η **Παλιά Χράνη** είναι εγκαταλελειμμένο χωριό του νομού Πιερίας και υπάγεται διοικητικά στο Δήμο Κατερίνης. Βρίσκεται στο κέντρο του Νομού Πιερίας βορειανατολικά της Κατερίνης. Σήμερα το χωριό δεν κατοικείται διότι μετά το 1974 λόγω συχνών και σοβαρών κατολισθήσεων που σημειώνονταν στη γύρω περιοχή, οι Χρανιώτες μετοίκησαν στη Νέα Χράνη, η οποία απέχει 6 χιλιόμετρα από την Παλιά Χράνη. Στο χωριό έχουν απομείνει λίγα σπίτια και ο Ιερός Ναός της Αγίας Κυριακής, ο οποίος χτίστηκε το 1864, σύμφωνα με επιγραφή στον εξωτερικό τοίχο του ιερού.

Στην περιοχή της Παλιάς Χράνης έχουν βρεθεί αρχαία ευρήματα, γεγονός που μαρτυρά την κατοίκηση της Χράνης από την αρχαιότητα.

## Κλίμα
Το κλίμα της Παλιάς Χράνης είναι ξηρό και χωρίς υγρασία. Η περιοχή στην οποία βρίσκεται είναι εύφορη με πολλά οπωροφόρα δέντρα.

## Παραπομπές


Παλιά Χράνη
Παλιά Χράνη
Κατηγορία:Εγκαταλελειμμένα χωριά της περιφερειακής ενότητας Πιερίας
Καστελλόριζο (οικισμός)

Το **Καστελλόριζο** ή **Μεγίστη** είναι οικισμός στον Δήμο Μεγίστης της Περιφερειακής Ενότητας Ρόδου και η πρωτεύουσα του ομώνυμου νησιού. Βρίσκεται στα βορειοανατολικά παράλια του, στο μυχό του κόλπου Μεγίστης και αποτελεί και τον μοναδικό οικισμό του νησιού. Έχει πληθυσμό 498 κατοίκους σύμφωνα με την απογραφή του 2011, ενώ αποτελεί και τον μοναδικό οικισμό του νησιού. Ο Δημοτικός Αερολιμένας Καστελλόριζου βρίσκεται σε απόσταση 2 χιλιόμετρα νοτιοδυτικά από τον οικισμό. 

Αναφέρεται επίσημα, μετά την Ενσωμάτωση των Δωδεκανήσων, το 1948 στο ΦΕΚ 248Α - 28/09/1948 ως Καστελλόριζο να ορίζεται έδρα του δήμου Καστελόριζου και το 1957 με το ΦΕΚ 253Α - 14/12/1957 να μετονομάζεται σε Μεγίστη. Οι απογραφές πληθυσμού είναι:

## Δείτε επίσης
μικρογραφία|279x279εσ|Ο οικισμός του Καστελλόριζου - στο βάθος τα μικρασιατικά παράλια.
Καστελλόριζο ή Μεγίστη (νησί)

## Παραπομπές


Κατηγορία:Χωριά του νομού Δωδεκανήσων
Κατηγορία:Καστελλόριζο
Συμφωνία του Ζάαρ

Η **Συμφωνία του Σάαρ** ή **Συνθήκη του Λουξεμβούργου** (γερμανικά: *Vertrag von Luxemburg*, γαλλικά: *accords de Luxembourg*) είναι μια συμφωνία μεταξύ της Δυτικής Γερμανίας και της Γαλλίας αναφορικά με την επιστροφή του προτεκτοράτου του Σάαρ στη Δυτική Γερμανία. Η συμφωνία υπεγράφη στο Λουξεμβούργο στις 27 Οκτωβρίου 1956 από τους υπουργούς εξωτερικών Χάινριχ φον Μπρεντάνο και Κριστιάν Πινώ (εκπροσωπώντας τη Δυτική Γερμανία και τη Γαλλία αντίστοιχα). Η συμφωνία ήταν επακόλουθο του δημοψηφίσματος για το καταστατικό του Σάαρ στις 23 Οκτωβρίου 1955, όπου η πλειοψηφία των ψηφοφόρων ψήφισε κατά του Καταστατικού του Σάαρ.

Αφού το τοπικό κοινοβούλιο (Λάνταγκ) του Σάαρ ψήφισε υπέρ της ένταξης στην Ομοσπονδιακή Δημοκρατία της Γερμανίας (Δυτική Γερμανία), η ενσωμάτωση του Σάαρλαντ στη Γερμανία ολοκληρώθηκε την 1 Ιανουαρίου 1957. Τα δύο εμπλεκόμενα μέρη συμφώνησαν σε μια μεταβατική περίοδο μέχρι τα μέσα του 1959, κατά την οποία το Ζάαρλαντ παρέμεινε υπό γαλλικό έλεγχο.

## Παραπομπές


## Εξωτερικοί σύνδεσμοι
* Συμφωνία του Σάαρ  
* Το ζήτημα του Σάαρ στην ιστοσελίδα της CVCE , , 

Κατηγορία:Ιστορία της Γερμανίας
Κατηγορία:Ιστορία της Γαλλίας
Κατηγορία:Σάαρλαντ
Κατηγορία:Διεθνείς συνθήκες
Μάργκαρετ Φούλτον

Η **Μάργκαρετ Ι. Φούλτον** (*Margaret Isobel Fulton*, 6 Οκτωβρίου 1924 – 24 Ιουλίου 2019) ήταν γεννημένη στη Σκωτία Αυστραλή συγγραφέας και δημοσιογράφος σε θέματα μαγειρικής και διατροφής. Υπήρξε η πρώτη αυτού του είδους συγγραφέων στην Αυστραλία.

Οι πρώτες συνταγές της ενεθάρρυναν την τροποποίηση του μονότονου αυστραλιανού πιάτου του «κρέατος με τρία λαχανικά» και τη δημιουργικότητα στην μαγειρική. Για λογαριασμό των Αυστραλών «ανακάλυψε» τη διεθνή κουζίνα από μέρη όπως η Ισπανία, η Ιταλία, η Ινδία και η Κίνα. Ως συντάκτρια μαγειρικής στο περιοδικό *Woman's Day*, την «έφερε μέσα στα αυστραλιανά σπίτια».

Παρά το ότι ασχολήθηκε λίγο και με τηλεοπτικές παρουσιάσεις, η Φούλτον επικεντρώθηκε κυρίως στη συγγραφή, καθώς αισθανόταν ότι σε αυτό ήταν καλύτερη.

## Παραπομπές


Κατηγορία:Αυστραλοί δημοσιογράφοι
Κατηγορία:Αυστραλοί συγγραφείς
Κούτενμπαχ

Ο **Κούτενμπαχ** (*Kuttenbach*) είναι μικρός ποταμός στη Βόρεια Ρηνανία-Βεστφαλία της Γερμανίας, αριστερός παραπόταμος του Ουρφτ. Ο Κούτενμπαχ έχει μήκος μόλις 5,27 χιλιόμετρα και χειμαρρώδη ροή.

Πηγάζει βορείως του χωριού Κρέκελ, σε υψόμετρο 601,5 μέτρα πάνω από την επιφάνεια της θάλασσας, και κατευθυνόμενος προς τα βορειοανατολικά συμβάλλει με τον Ουρφτ μεταξύ των χωριών Ουρφτ και Ζέτενιχ, σε υψόμετρο 399,8 μέτρα.

## Εξωτερικοί σύνδεσμοι
* 

Κουτενμπαχ
Σουλεϊμάν Β΄ (Ρουμ)

Ο **Σουλεϊμάν Β΄**, γιος του Κιλίτζ Αρσλάν Β΄ ήταν Σουλτάνος του Ρουμ (1196 - 1204). Ανέτρεψε τον αδελφό του Καϋχοσρόη Α΄ (1196) και σφετερίστηκε τον θρόνο του Σουλτανάτου (1196). Με πολέμους με τις γειτονικές χώρες μπόρεσε να επεκτείνει σημαντικά τα εδάφη του Σουλτανάτου, κατέκτησε το Ερζερούμ (1201). Είχε εξίσου μεγάλες επιτυχίες στους πολέμους του με την Βυζαντινή αυτοκρατορία αλλά συνετρίβη από τους Γεωργιανούς στην *"μάχη του Μπαζιάν"* (1203). Τον διαδέχθηκε ο γιος του Κιλίτζ Αρσλάν Γ΄ (1204) που ανατράπηκε την επόμενη χρονιά από τον θείο του Καϋχοσρόη Α΄ (1205) ο οποίος εγκαταστάθηκε για δεύτερη φορά στον θρόνο του Σουλτανάτου.

## Παραπομπές
 		


## Πηγές
*Bosworth, C.E. (1996). The New Islamic Dynasties. Columbia University Press.
*Peacock, A.C.S.; Yildiz, Sara Nur (2015). The Seljuks of Anatolia: Court and Society in the Medieval Middle East. I.B. Tauris.
*Mikaberidze, Alexander, ed. (2011). "Battle of Basian (1203)". Conflict and Conquest in the Islamic World:An Historical Encyclopedia. ABC-CLIO.

Κατηγορία:Σελτζούκοι Τούρκοι
Κατηγορία:Σουλτάνοι του Ρουμ
Ερ (ποταμός)

Ο **ποταμός Ερ** () είναι ένας ποταμός της Νορμανδίας και της κοιλάδας του Σαντρ-Βαλ ντε Λουάρ στη βορειοδυτική Γαλλία, αριστερός παραπόταμος του Σηκουάνα. Έχει μήκος περίπου 229 χιλιόμετρα.

Έδωσε το όνομά του σε δύο νομούς που διαρρέει: Ερ και Ερ-ε-Λουάρ.

## Γεωγραφική θέση
αριστερά|μικρογραφία|260x260εσ|Ο ποταμός Ερ στην κοιλάδα του Σηκουάνα
Ο ποταμός Ερ, στη ρωμαϊκή εποχή Autura, είναι ένας ποταμός στη βορειοδυτική Γαλλία. Έχει τις πηγές του στο Περιφερειακό Φυσικό Πάρκο Περς, κοντά στο δάσος της κοινότητας Λονί-λε Βιλάζ, στον νομό Ορν, σε υψόμετρο 220 μέτρων. 

Ρέει προς τα νοτιοανατολικά έως την περιοχή νότια της κοινότητας Σαρτ και έπειτα στρέφεται απότομα προς τα βόρεια περνώντας από τη Σαρτ κάτω από τον καθεδρικό ναό της, ο οποίος βρίσκεται ψηλά στην αριστερή όχθη. Μετά από διαδρομή 229 περίπου χιλιομέτρων στο Σαιν-Πιερ-λεζ-Ελμπέφ συμβάλλει, ως αριστερός παραπόταμος, στον Σηκουάνα. Από το Πον-ντε-λ'Αρς συναντά τον Σηκουάνα, αλλά τα δύο ποτάμια ρέουν άλλα έξι χιλιόμετρα παράλληλα, μέχρι την τελική συμβολή τους. 

Από τις πηγές του έως τη συμβολή του στον Σηκουάνα ρέει μέσω αγροτικών περιοχών και δασών, και δέχεται πολλούς παραποτάμους, συμπεριλαμβανομένων των Μπλαιζ, Αβρ, και Ιτόν.

Διέρχεται μέσα από 99 κοινότητες , οι μεγαλύτερες από τις οποίες είναι οι Σαρτ, Μαιντνόν, Πασί-συρ-Ερ, Σαιντ-Ακιλέν-ντε-Πασί και Λουβιέ.

Έδωσε το όνομά του σε δύο νομούς, τους Ερ-ε-Λουάρ και Ερ,

## Διαδρομή
μικρογραφία|260x260εσ|Ο ποταμός Ερ στο Μαιντνόν
Στη Νορμανδία διαρρέει τους νομούς:

* Ορν
* Ερ
* Σεν-Μαριτίμ

Στην περιοχή Σαντρ-Βαλ ντε Λουάρ διαρρέει ένα νομό:

* Ερ-ε-Λουάρ

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Γαλλίας
Κιλίτζ Αρσλάν Γ΄

Ο **Κιλίτζ Αρσλάν Γ΄** (Σύγχρονα Τουρκικά : *Kılıç Arslan* δηλαδή *Οπλισμένο λιοντάρι με ξίφος*), Σουλτάνος του Ρουμ (1204 - 1205) ήταν γιος και διάδοχος του Σελτζούκου σουλτάνου Σουλεϊμάν Β΄. Διαδέχτηκε τον πατέρα του, τον ανέτρεψε την επόμενη χρονιά (1205) ο θείος του Καϊχοσρόης Α΄ που είχε ανατραπεί από τον πατέρα του (1196).

## Παραπομπές
 		


## Πηγές
*Claude Cahen, The Formation of Turkey: The Seljukid Sultanate of Rum: Eleventh to Fourteenth, transl. & ed. P.M. Holt, (Pearson Education Limited, 2001)

Κατηγορία:Σελτζούκοι Τούρκοι
Κατηγορία:Σουλτάνοι του Ρουμ
Δημοψήφισμα στο Σάαρ (1955)

Το **δημοψήφισμα για το [[καταστατικό του Σάαρ]]** έλαβε χώρα στο προτεκτοράτο του Σάαρλαντ στις 23 Οκτωβρίου 1955. Το καταστατικό θα έκανε την επικράτεια ανεξάρτητο κράτος υπό τις διαταγές ενός ευρωπαίου επιτρόπου που θα διορίζεται από το Υπουργικό συμβούλιο της Δυτικής Ευρωπαϊκής Ένωσης, ενώ θα παραμείνει σε οικονομική ένωση με τη Γαλλία.

Η απόρριψη της πρότασης από τους ψηφοφόρους πάρθηκε ως ένδειξη ότι θέλουν να ενταχθούν στην Δυτική Γερμανία. Επομένως, στις 27 Οκτωβρίου 1956 η Γαλλία και η Δυτική Γερμανία υπέγραψαν την συμφωνία του Σάαρ που καθόριζε ότι το Σάαρλαντ θα έχει το δικαίωμα ένταξης στην Δυτική Γερμανία, όπως αναφέρεται στο άρθρο 23 του συντάγματός του. Το Σάαρλαντ προχώρησε και έγινε γερμανικό κρατίδιο την 1 Ιανουαρίου 1957.

## Αποτελέσματα

### Ανά εκλογική περιφέρεια

## Παραπομπές


Κατηγορία:Εκλογές στο Σάαρλαντ
Σααρ
Σααρ
Μέγεθος σεισμικής ροπής

Το **μέγεθος σεισμικής ροπής** είναι μια κλίμακα σεισμών η οποία μετριέται με το μήκος και το πλάτος ενός σεισμικού κύματος.  Το μέγεθος σεισμικής ροπής είναι η μέτρηση του μεγέθους ενός σεισμού (μέγεθος ή δύναμη) βασισμένη στην σεισμική στιγμή (μέτρηση του έργου που έγινε από τον σεισμό) του σεισμού, εκφρασμένο σε βαθμούς της κλίμακας Ρίχτερ, η οποία θεωρείται ως η πιο αξιόπιστη κλίμακα βαθμολόγησης σεισμών καθώς σχετίζεται πιο άμεσα με την ενέργεια που εκλύει ένας σεισμός. 

## Παραπομπές


Κατηγορία:Σεισμολογία
Σμήνος (αποσαφήνιση)

Ο όρος **Σμήνος** αναφέρεται σε:

* Συμπεριφορά σμήνους ή **σμήνος ζώων**, η τάση θηλαστικών και πουλιών να κινούνται μαζικά προς μία συγκεκριμένη κατεύθυνση.
* Σμήνος σεισμών, το φαινόμενο της εμφάνισης πολλών σεισμών σε μικρό χρονικό διάστημα χωρίς κάποιο κύριο σεισμό.
Αγκινάρες Άνδρου (βραχονησίδα)

Η **Άγκινάρες** είναι, σήμερα, παράκτιος ψηλός βράχος που βρίσκεται στην παραλία της Γριάς το πήδημα στην νήσο Άνδρο και στον όρμο του Κροθίου. Με το ίδιο όνομα Αγκινάρα είναι γνωστή κι άλλη βραχονησίδα της Άνδρου.

Από τον Δημήτριο Πασχάλη το 1933 αναφέρεται στις Αγκινάρες και σε ομάδα ενάλιων βράχων βορειοανατολικά της παραλίας Γρηάς το πήδημα και μεσημβρινός του ακρωτηρίου γρηά.

Η λαϊκή παράδοση λέει ότι ο βράχος είναι μια γριά που πνίγηκε εκεί και πέτρωσε, άλλοτε γιατί πρόδωσε τους πολιορκημένους στο Κάστρο του Κοχύλου ανοίγοντας την πόρτα στους Οθωμανούς, ή άλλοτε κάποια γριά που μην αντέχωντας και τον θάνατο του τρίτου συζύγου της έπεσε πνίγηκε και μαρμάρωσε εκεί.

## Παραπομπές


Κατηγορία:Βραχονησίδες της Άνδρου
Αλιδονήσι Άνδρου

Το **Αλιδονήσι** ή η **Πλάκα** είναι σκόπελος της Άνδρου στις Κυκλάδες. Βρίσκεται στα δυτικά της και αποτελεί μέρος του μικρού συμπλέγματος των Γαυριονησίων, απέναντι και νότια από το Γαύριο, δυτικά από το Μπατσί. 

## Παραπομπές


Κατηγορία:Βραχονησίδες της Άνδρου
Κολύμβηση στο Παγκόσμιο Πρωτάθλημα Υγρού Στίβου 2019 – 100 μέτρα ελεύθερο ανδρών

Τα **100 μέτρα ελεύθερο ανδρών** στο '''Παγκόσμιο Πρωτάθλημα Υγρού Στίβου 2019''' πραγματοποιήθηκαν στις 24 και 25 Ιουλίου 2019.

## Ρεκόρ

## Αποτελέσματα

### Σειρές
Οι σειρές διεξήχθησαν στις 24 Ιουλίου, ώρα 10:15.

### Ημιτελικοί
Οι ημιτελικοί διεξήχθησαν στις 24 Ιουλίου, ώρα 20:26.

#### Ημιτελικός 1

#### Ημιτελικός 2

### Τελικός
Ο τελικός διεξήχθη στις 25 Ιουλίου, ώρα 20:22.

## Παραπομπές

0100 ελεύθερο ανδρών
Φεστιβάλ Κινηματογράφου του Τορίνο

Το **Φεστιβάλ Κινηματογράφου του Τορίνο** (ιταλικά: Torino Film Festival) είναι ένα διεθνές φεστιβάλ κινηματογράφου που διοργανώνεται κάθε χρόνο από τις 22 έως τις 30 Νοεμβρίου στο Τορίνο της Ιταλίας.  Είναι το δεύτερο μεγαλύτερο φεστιβάλ κινηματογράφου στην Ιταλία, μετά το Φεστιβάλ Κινηματογράφου της Βενετίας.

## Ιστορία
Ιδρύθηκε από τον κριτικό κινηματογράφου και καθηγητή Τζάννι Ροντολίνο ως "Διεθνές Φεστιβάλ Κινηματογράφου Τζιοβάννι" ή ως "Φεστιβάλ Κινηματογράφου Νέων". το 1982 στο Τορίνο, μια  πόλη που ήταν σε οικονομική παρακμή. Το φεστιβάλ, που προσέλκυσε μεγάλα ονόματα του ιταλικού και διεθνούς κινηματογράφου, συνέβαλε στην αναζωογόνηση της πόλης τόσο οικονομικά όσο και πολιτιστικά. 
Οι πρώτοι διευθυντές ήταν οι Τζιάνι Ροντολίνο και Ανσάνο Τζιαναρέλι. Το 1998, το όνομα του φεστιβάλ άλλαξε σε Φεστιβάλ Κινηματογράφου του Τορίνο.

Το 2007 διορίστηκε καλλιτεχνικός διευθυντής του φεστιβάλ ο σκηνοθέτης Νάνι Μορέτι, με στόχο να καταστεί πιο γνωστό σε διεθνές επίπεδο.  Ο Μορέτι έφυγε  από τη θέση το  2008, μετά από δύο φεστιβάλ, για να επικεντρωθεί στη δική του κινηματογραφική παραγωγή. Τον διαδέχθηκε ο σκηνοθέτης Τζιάννι Αμέλιο.

 
## Εξωτερικοί σύνδεσμοι
*Ο  
* Το Φεστιβάλ Κινηματογράφου Τορίνου 2018 στην imdb 

Κατηγορία:Φεστιβάλ κινηματογράφου
Διεθνές Φεστιβάλ Κινηματογράφου Μόσχας

Το **Διεθνές Φεστιβάλ Κινηματογράφου Μόσχας** (ρωσικά: Моско́вский междунаро́дный кинофестива́ль) πραγματοποιήθηκε για πρώτη φορά στη Μόσχα το 1935 και έγινε κανονικό από το 1959. Από την ίδρυσή του μέχρι το 1959 το φεστιβάλ πραγματοποιούνταν κάθε δεύτερη χρονιά τον Ιούλιο, εναλλασσόμενο  με το φεστιβάλ  του Karlovy Vary. Το φεστιβάλ πραγματοποιείται ετησίως από το 1995.

Το μεγάλο βραβείο του Φεστιβάλ είναι το Άγαλμα του Αγίου Γεώργιου με το φόνο του δράκου, όπως αναπαρίσταται  στο Εθνόσημο  της Μόσχας. Ο Νικήτα Μιχαλκόφ είναι ο πρόεδρος του φεστιβάλ από το 2000. Με το πέρασμα των χρόνων απονεμήθηκε και το Βραβείο  Στανισλάβσκι  για τα επιτεύγματα τους στον κινηματογράφο στους ηθοποιούς: Τζακ Νίκολσον, Μέριλ Στριπ, Ιζαμπέλ Υπέρ, Εμμανουέλ Μπεάρ, Ζαν Μορό, Φανί Αρντάν, Έλεν Μίρεν και άλλους. Το 2012  το βραβείο αυτό απονεμήθηκε στη Γαλλίδα ηθοποιό Κατρίν Ντενέβ.

Το 2012 η κριτική επιτροπή είχε επικεφαλής τον Βραζιλιάνο σκηνοθέτη Έκτορ Μπαμπένκο. Μεταξύ των μελών της Κριτικής Επιτροπής υπήρξαν εξέχοντες κινηματογραφιστές από διάφορες χώρες όπως: ο διάσημος Γάλλος σκηνοθέτης και ηθοποιός Ζαν-Μαρκ Μπαρ. ο Βούλγαρος σκηνοθέτης Τζαβόρ Γκάρντεφ, η Ιταλίδα παραγωγός Αντριάνα Κιέζα ντι Πάλμα και ο Ρώσος Σεργκέι  Λόμπαν. Ο διευθυντής του προγράμματος του Φεστιβάλ είναι ο Κίριλ Ραζλόγκοφ.

## Grand Prix (1959–1967)
* 1959 – *[[Destiny of a Man]]* (USSR, dir. Sergei Bondarchuk)
* 1961 – *[[The Naked Island]]* (Japan, dir. Kaneto Shindō) and *[[Clear Skies]]* (USSR, dir. Grigori Chukhrai)
* 1963 – *[[8½]]* (Italy-France, dir. Federico Fellini)
* 1965 – *[[War and Peace]]* (USSR, dir. Sergei Bondarchuk) and *[[Twenty Hours]]* (Hungary, dir. Zoltán Fábri)
* 1967 – *[[The Journalist]]* (USSR, dir. Sergei Gerasimov) and *[[Father]]* (Hungary, dir. István Szabó)

## Παραπομπές

## Εξωτερικοί σύνδεσμοι

*Ο  

Κατηγορία:Φεστιβάλ κινηματογράφου
Χουσαΐν Μουχάμαντ Ερσάντ

Ο **Χουσαΐν Μουχάμαντ Ερσάντ** (, 1 Φεβρουαρίου 1930 – 14 Ιουλίου 2019) ήταν Μπανγκλαντεσιανός πολιτικός και στρατιωτικός. Ήταν πρόεδρος του Μπανγκλαντές από το 1983 έως το 1990, αν και πολλοί θεωρούν ότι στη πραγματικότητα η θητεία του ήταν στρατιωτική δικτατορία.

Κατέλαβε τον έλεγχο του στρατού κατά τη διάρκεια ενός αναίμακτου πραξικοπήματος κατά του προέδρου Αμπντούς Σατάρ (επιβάλλοντας στρατιωτικό νόμο και ακυρώνοντας το Σύνταγμα). Αυτοανακηρύχθηκε πρόεδρος το 1983, και κέρδισε τις αμφισβητούμενες προεδρικές εκλογές του 1986. Αν και θεωρούσε ότι κέρδισε νόμιμα τις εκλογές του 1986, θεωρούμενο από πολλούς ως στρατιωτικό καθεστώς. Ο Ερσάντ υπηρέτησε στο προεδρικό αξίωμα μέχρι το 1990, όταν η μαζική εξέγερση υπέρ της δημοκρατίας με επικεφαλής τις Χαλέντα Ζία και την σημερινή πρωθυπουργό Σέιχ Χασίνα τον ανάγκασαν να παραιτηθεί. Ο Ερσάντ ίδρυσε το κόμμα Τζατίγια (απόδοση: εθνικό κόμμα) το 1986 και έγινε βουλευτής για την εκλογική περιφέρεια Ρανγκπούρ-3, επιτυγχάνοντας την επανεκλογή του σε όλες τις επόμενες γενικές εκλογές. Από τις 3 Ιανουαρίου 2019 έως τον θάνατό του, στις 14 Ιουλίου, ήταν αρχηγός της αντιπολίτευσης.

Κατά τη διάρκεια της θητείας του ο Ερσάντ προέβη σε αποκεντρωτικές μεταρρυθμίσεις, ιδιωτικοποιήσεις, ενώ επέκτεινε το εθνικό σύστημα αυτοκινητοδρόμων και πρωτοστάτησε στην ίδρυση της Κοινότητας Νοτιοασιατικών Χωρών. Επίσης συμμάχησε με τις Ηνωμένες Πολιτείες στο Πόλεμο του Κόλπου, όπου το Μπανγκλαντές έστειλε μερικούς εκατοντάδες στρατιώτες. Επίσης, κατά τη διάρκεια της θητείας του η βιομηχανία και η οικονομία αυξήθηκε. Αποκατέστησε την αλυσίδα ηγεσίας των Ενόπλων Δυνάμεων του Μπανγκλαντές μετά από την αναταραχή που προκάλεσε η δολοφονία του Σέιχ Μουτζιμπούρ Ραχμάν στις 15 Αυγούστου 1975. Το 1989, ο Ερσάντ πίεσε το κοινοβούλιο να ονομάσει το Ισλάμ ως επίσημη θρησκεία της χώρας, σε μια σημαντική αλλαγή στο μέχρι τότε κοσμικό σύνταγμα του Μπανγκλαντές.

Ο Ερσάντ είναι παραλήπτης του Βραβείου Πληθυσμού των Ηνωμένων Εθνών το 1987 για τις συνεισφορές του στον πληθυσμό και περιβαλλοντικά ζητήματα. Στις 26 Ιουνίου 2019 μεταφέρθηκε στο Συνδυασμένο Στρατιωτικό Νοσοκομείο της Ντάκα λόγω φυσικής ασθένειας. Πέθανε στις 14 Ιουλίου.

## Παραπομπές


Κατηγορία:Πολιτικοί του Μπανγκλαντές
Βαγγέλης Κάλιοσης

Ο **Βαγγέλης Κάλιοσης** (Ζίγκεν, Δυτική Γερμανία, Μάρτιος 1968) είναι Έλληνας συγγραφέας και φιλόλογος. 

## Βιογραφία
Γεννήθηκε στη πόλη Ζίγκεν του κρατιδίου της Βόρειας Ρηνανίας-Βεστφαλίας στην τότε Δυτική Γερμανία, μεγάλωσε στο χωριό Άσσος Πρέβεζας και ζει στην Αθήνα. 

Σπούδασε Ιστορία στο Ιόνιο Πανεπιστήμιο και έκανε μεταπτυχιακό με θέμα την εκπαιδευτική ηγεσία και διοίκηση στο Πανεπιστήμιο Λευκωσίας. Εργάζεται ως φιλόλογος στη δημόσια δευτεροβάθμια εκπαίδευση. Κατά τη διετία 2014- 2016 χρημάτισε διευθυντής του Δημόσιου Ινστιτούτου Επαγγελματικής Κατάρτισης των Φυλακών Κορυδαλλού. Από το 2016 έως το 2018 ήταν διευθυντής στο Δημόσιο Ινστιτούτο Επαγγελματικής Κατάρτισης Αχαρνών και από το 2018 έχει αναλάβει τη διεύθυνση του νεοσύστατου Σχολείου Δεύτερης Ευκαιρίας Μεγάρων και ακολούθως του ΣΔΕ Αγίων Αναργύρων.

Η ενασχόλησή του με τη λογοτεχνία ξεκινάει με την ποιητική συλλογή *Ακροβασίες* το 1991 και συνεχίστηκε τα επόμενα χρόνια με διάφορα βιβλία ποίησης, διηγημάτων, μυθιστορημάτων και δοκιμίων. Τον Μάρτιο του 2020 το μυθιστόρημά του «Το Τσιπάκι της Γνώσης» εκδόθηκε μεταφρασμένο στα αγγλικά με τον τίτλο «The Chip of Knowledge» από τις εκδόσεις Ontime Books.

Στο «Τσιπάκι της Γνώσης» απονεμήθηκε στο πλαίσιο του πρώτου Fantasy Festival το Hellenic Fantasy Award The Everlies, 2ου καλύτερου βιβλίου επιστημονικής φαντασίας έτους 2019 Έλληνα συγγραφέα. Το 2020 κυκλοφόρησε επίσης το μουσικό άλμπουμ «Δημοκρατία... Fake» από την General Music, το οποίο περιλαμβάνει έντεκα τραγούδια σε δικούς του στίχους μελοποιημένους από τον συνθέτη Σάκη Τσιλίκη. Τα τραγούδια ερμηνεύουν οι Χρήστος Νινιός, Μάνος Λυδάκης, Ρενάτα Πυλαρινού, Κωνσταντίνος Τσιμούρης και ο ίδιος ο συνθέτης. 

Το 2022 δημοσίευσε από τις Εκδόσεις Όστρια τη βιογραφία της πρώτης Ελληνίδας αστροφυσικού Μαίρης Κοντιζά με τον τίτλο «Από τη Μπάφρα μέχρι τη NASA».

## Εργογραφία
* *Ακροβασίες*, Ποίηση (Έψιλον, 1991)
* *Όμηρος Εταίρας,* Διηγήματα (Καστανιώτης, 1997)
* *Και τώρα τι θα γίνουμε χωρίς τρομοκράτες*, Μυθιστόρημα (Καστανιώτης, 2006)
* *Η Κρίση του Κοινοβουλευτισμού και το Αίτημα της Άμεσης Δημοκρατίας*, Δοκίμιο (Χρ. Δάρδανος, 2011)
* *Το Τσιπάκι της Γνώσης*, Μυθιστόρημα (Κάκτος, 2019)
**Συνάντηση με τον Γιάννη Ρίτσο υπό τη Σονάτα του Σεληνόφωτος*, Ποίηση (Όστρια, 2020)
*The Chip of Knowledge, novel (Ontime Books, 2020)
**Από τη Μπάφρα μέχρι τη NASA*, Βιογραφία, (Όστρια, 2022)
**Lockdown 3*, Θέατρο (Όστρια, 2024)
* Προσαρμογή για την ελληνική έκδοση του βιβλίου "*Εγχειρίδιο Γενικής Παιδείας*" των *J.F. Braunstein & B. Phan* (Πατάκης 2009)
* Μεγάλο Ηλεκτρονικό Λεξικό Νεοελληνικής Γλώσσας, Συλλογικό έργο (Πατάκης, 2012)
* Το Επίμετρο στο *Εισαγωγή στην Κοσμοσυστημική Γνωσιολογία* του Σωτήρη Αμάραντου, Προλεγόμενα Γιώργου Κοντογιώργη, Κοινωνικές Επιστήμες, (Νίκας, 2022)

Έχει συγγράψει επίσης σχολικά βοηθήματα.

## Παραπομπές


## Εξωτερικοί σύνδεσμοι
* Το κάναλι του Βαγγέλη Κάλιοση στο *youtube*.
* Το ιστολόγιο (Blog) του Βαγγέλη Κάλιοση.
* «Συνάντηση με τον Γιάννη Ρίτσο υπό τη Σονάτα του Σεληνόφωτος», Ποίηση, *yannisritsos.gr* (25 Μαρτίου 2015 )[από αρχειοθέτηση στο *web.archive.org*].

Κατηγορία:Έλληνες συγγραφείς του 20ού αιώνα
Κατηγορία:Έλληνες εκπαιδευτικοί